**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Πρόσθετη ημερομηνία υποβολής αιτήσεων για συμμετοχή στα Ειδικά Σχέδια για την περίοδο από την 1η Μαρτίου 2021 μέχρι και την 31η Μαρτίου 2021

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι **την Πέμπτη, 20 Μαΐου 2021** οι ενδιαφερόμενοι που δεν υπέβαλαν ηλεκτρονικές αιτήσεις για συμμετοχή στα Ειδικά Σχέδια για την περίοδο από την **1η Μαρτίου 2021 μέχρι και την 31η Μαρτίου 2021** θα έχουν μια δεύτερη ευκαιρία ώστε να μπορέσουν να υποβάλουν ηλεκτρονικές αιτήσεις για συμμετοχή στα ακόλουθα Ειδικά Σχέδια:

1. Ειδικό Σχέδιο Πλήρους Αναστολής των Εργασιών της Επιχείρησης (Αίτηση ΕΕΑ.3),
2. Ειδικό Σχέδιο Μερικής Αναστολής των Εργασιών της Επιχείρησης (Αίτηση ΕΕΑ.4) (απαραίτητη η υποβολή Έκθεσης Εγκεκριμένου Λογιστή),
3. Ειδικό Σχέδιο Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων οι οποίες επηρεάζονται από τον Τουρισμό (Αίτηση ΕΕΑ.10 ή ΕΕΑ.11) (απαραίτητη η υποβολή Έκθεσης Εγκεκριμένου Λογιστή),
4. Ειδικό Σχέδιο Ορισμένων Κατηγοριών Αυτοτελώς Εργαζομένων (Αίτηση ΕΕΑ.5) (για αυτοτελώς εργαζομένους οι οποίοι εμπίπτουν στην κατηγορία «9» της παραγράφου 3(γ) των Όρων και Προϋποθέσεων της σχετικής Απόφασης απαραίτητη η υποβολή Έκθεσης Εγκεκριμένου Λογιστή).

Σημειώνεται ότι, για τα Ειδικά Σχέδια όπου είναι απαραίτητη μαζί με την σχετική αίτηση να υποβληθεί και Έκθεση Εγκεκριμένου Λογιστή, εκεί όπου δεν θα υποβάλλεται η Έκθεση η αίτηση δεν θα γίνεται αποδεκτή.

Ταυτόχρονα με την υποβολή της αίτησης τους για την υπό αναφορά περίοδο θα καταβληθεί και εφάπαξ χορηγία για επιχειρήσεις και αυτοτελώς εργαζομένους που ανέστειλαν τη λειτουργία τους κατά την περίοδο από την 1η μέχρι και την 15η Μαρτίου 2021 με βάση το σχετικό Διάταγμα του Υπουργείου Υγείας για την κάλυψη των λειτουργικών εξόδων Μαρτίου 2021 με την προϋπόθεση ότι θα εγκριθεί η αίτηση και νοουμένου ότι ασκούν μια από τις ακόλουθες οικονομικές δραστηριότητες:

(α) Επισιτιστική βιομηχανία (εστιατόρια, καφέ, μπαρ, μπυραρίες και παρόμοιες επιχειρήσεις),

(β) Σχολές χορού και γυμναστήρια,

(γ) Οργανωτές συνεδρίων και εμπορικών εκθέσεων,

(δ) Τέχνες του θεάματος περιλαμβανομένων των υποστηρικτικών τους δραστηριοτήτων,

(ε) Πάρκα αναψυχής και άλλα θεματικά πάρκα και παιδότοποι,

(στ) Άλλες δραστηριότητες διασκέδασης και ψυχαγωγίας,

(ζ) Θέατρα και κινηματογράφοι,

(η) Φωτογράφοι,

(θ) Οδηγοί ταξί και

(ι) Συνδεόμενες με τον τουρισμό επιχειρήσεις.

Πληροφόρηση για τα Σχέδια βρίσκεται στην ειδική ιστοσελίδα [www.coronavirus.mlsi.gov.cy](http://www.coronavirus.mlsi.gov.cy)

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

14 Μαΐου 2021